projecte-aina/catalan_government_crawling huggingface dataset:
Cal evitar la contaminació dels aliments tot fent atenció als punts d'entrada de microbis.
La utilització adequada de temperatures reduirà el nombre de microbis i n'impedirà la reproducció indesitjable.
Els aliments poden contaminar-se i ser vehicle de transmissió de microbis causants de malalties.
Els agents contaminants poden arribar als aliments per diverses vies, com són: les persones infectades, els animals infectats, l'aigua no potable, la pols, la terra, o els estris i els equips bruts.
Moltes d'aquestes vies poden entrar en contacte amb els aliments en les diferents fases que en constitueixen el procés d'elaboració i consum: selecció d'ingredients, preparació, conservació, distribució i ingestió.
Quan els microbis arriben a un aliment hi troben els nutrients necessaris per al seu desenvolupament.
Però és important tenir present que, com a éssers vius que són, necessiten també una temperatura apropiada i un temps per reproduir-se.
Amb una temperatura favorable un sol microbi es multiplica cada vint minuts i, al cap de set hores, en pot haver produït milions.
La relació dels establiments de restauració amb les toxiinfeccions alimentàries és un fenomen comú en els països del nostre entorn socioeconòmic.
En aquest sector, on és tan important la manipulació dels aliments, és fonamental evitar les pràctiques que suposin un factor de risc que predisposi a l'aparició d'aquestes malalties.
L'estratègia per assolir aquest objectiu s'ha d'orientar cap a l'educació sanitària, donant a conèixer les pràctiques higièniques de manipulació que s'han de seguir en cadascuna de les fases d'un procés d'elaboració de menjars.
El contingut d'aquest apartat intenta recollir els principals aspectes que, d'una manera o altra, poden repercutir en la salubritat dels aliments elaborats.
La informació s'adreça tant a les persones encarregades del control sanitari oficial dels establiments, com a les del propi sector, que són, en definitiva, les responsables de seguir pràctiques higièniques en el seu treball per tal d'oferir aliments cada dia més sans i segurs.
El Departament de Salut és pioner en la promoció de l'alimentació mediterrània en l'àmbit de la restauració col·lectiva, amb l'acreditació AMED.
AMED és un projecte d'identificació i acreditació d'establiments de restauració promotors d'alimentació mediterrània i d'oci actiu, liderat per la Direcció General de Salut Pública del Departament de Salut en col·laboració amb municipis, consells comarcals, gremis de restauració, empreses, universitats i la Fundació Dieta Mediterrània, FDM.
Té com a objectius promoure i fomentar l'alimentació mediterrània en l'àmbit de la restauració col·lectiva, així com informar sobre opcions d'oci actiu al voltant de l'establiment tot facilitant als clients la tria d'opcions saludables.
Els restauradors interessats han de complir un seguit de requisits per obtenir l'acreditació que és lliurada pels corresponents municipis, la FDM i el Departament de Salut.
En l'actualitat (juny de 2011) AMED arriba a més de 30.000 comensals al dia.
La identificació i acreditació de restaurants AMED forma part de les estratègies del Pla Integral per a la Promoció de la Salut mitjançant l'Activitat Física i l'Alimentació Saludables, PAAS.
Dins d'aquest Pla, que es va iniciar a Catalunya l'any 2006, liderat pel Departament de Salut, s'han dut a terme més de 60 accions en diferents àmbits, l'educatiu, el comunitari, el laboral i també en l'àmbit de la salut.
Aquest cercador us permetrà trobar les empreses i establiments alimentaris inscrits al RSIPAC.
Per fer la cerca heu d'especificar, com a mínim, un criteri de cerca.
No s'ha trobat cap establiment alimentari que compleixi les condicions que heu especificat
Si no trobeu l'establiment del que sou titular o detecteu algun error en les vostres dades podeu comunicar la incidència.
Zotero és el gestor bibliogràfic d'accés obert utilitzat per a l'elaboració de les bibliografies temàtiques que en permet la consulta a través d'Internet i la inserció de citacions als treballs científics.
La Biblioteca elabora i gestiona les següents bibliografies encarregades pel Departament:
Per més informació sobre com descarregar i utilitzar les prestacions de Zotero podeu consultar el manual d'ús elaborat per la Biblioteca Zotero: gestió de bibliografies personals i de treball en grup.
La missió de la Biblioteca del Departament de Salut és recollir, conservar i difondre la producció científica i tècnica produïda pel Departament de Salut, per l'Organització Mundial de la Salut (OMS) i altres institucions de l'àrea sanitària; garantir l'accés a la documentació, i donar assistència i formació a l'hora de localitzar i recuperar la informació per tal de contribuir a la millora de la qualitat de l'assistència sanitària, de la recerca biomèdica i de la gestió sanitària.
La Biblioteca té la condició de centre de consulta i de recerca per al servei del personal del Departament, dels professionals de l'àmbit sanitari, del personal investigador i docent, dels estudiants i de tota la ciutadania en general.
És el punt d'accés a la informació científica dins de la institució mitjançant recursos propis, recursos accessibles gràcies a plans de cooperació entre biblioteques, préstec interbibliotecari i accés a la informació electrònica a través de les tecnologies de la informació i la comunicació (TIC).
L'Entitat Nacional d'Acreditació (ENAC) és l'organisme designat per l'Administració de l'estat per establir i mantenir el sistema d'acreditació a nivell estatal, d'acord amb normes internacionals, seguint en tot moment les polítiques i recomanacions establertes per la Unió Europea.
La seva missió és avaluar la competència tècnica dels organismes d'avaluació -laboratoris, entitats d'inspecció, de certificació, verificadores- per generar així confiança en les seves activitats a l'Administració, al mercat i a la societat en general.
Informació sobre les diferents sessions formatives, continguts i horaris en què s'impartirà el programa de formació.
La formació, adreçada al personal de les entitats que exercirà com a tècnica o tècnic avaluador del model d'acreditació, s'impartirà de forma presencial.
Aquest programa de formació és obligatori per al personal tènic avaluador per tal d'incidir en la qualitat de les seves actuacions.
Per accedir-hi cal fer efectiu el pagament d'unes taxes.
Per a la formació inicial, aquestes taxes ja estan incloses en les abonades per l'entitat avaluadora en el moment de fer la sol·licitud d'autorització de l'entitat, amb dret a assistir-hi fins a tres professionals tècnics.
A partir d'aquest nombre d'assistents s'ha d'abonar la taxa per cada grup de tres o per cada fracció, d'acord amb el que estableix la Llei 21/2005, de 29 de desembre, de mesures financeres.
Es preveu la realització de diverses edicions d'aquestes sessions formatives per tal de garantir l'accessibilitat de tot el personal tècnic avaluador a la formació.
Una condició imprescindible per a l'assistència a les sessions de formació és la lectura i comprensió dels estàndards que es treballaran a cada sessió amb la intenció d'optimitzar els resultats de les sessions i fer efectius els objectius plantejats en un inici.
Aquests estàndards estan recollits al Manual d'acreditació de centres d'atenció hospitalària aguda a Catalunya (Vol.
Resulta també necessària l'anàlisi prèvia del Document d'autoavaluació, mitjançant el qual el centre sanitari durà a terme el procés d'avaluació interna i l'entitat avaluadora les seves actuacions d'avaluació.
En les sessions formatives s'aprofundirà en la formalització d'aquest document.
La persona avaluadora d'una entitat en procés d'autorització té accés al Manual de l'avaluador.
Aquest document vol constituir una guia per a l'homologació de la qualitat de les seves actuacions.
És un text de referència recomanable i que vol ser un complement al criteri i l'experiència professional del personal tècnic avaluador.
En les sessions formatives s'aprofundirà en el coneixement d'aquest manual.
Condicions per obtenir el certificat d'aprofitament del curs de formació que autoritza el personal tècnic de les entitats avaluadores i ús d'aquest.
Per obtenir el certificat que acrediti haver seguit la formació caldrà que les tècniques i els tècnics avaluadors segueixin el curs de formació i demostrin l'aprofitament dels coneixements com a requisit previ per dur a terme les seves actuacions.
Finalitzada la formació amb aprofitament, el personal tècnic rebrà el certificat corresponent.
La documentació generada al voltant del concepte, la regulació i el procés d'acreditació pot ser de tipus legal i de treball.
Els textos legals són bàsicament normes d'ordenació i regulació de l'acreditació.
A continuació trobareu el Manual d'estàndardsi els documents que fan referència a la metodologia que s'ha de seguir per dur a terme aquesta avaluació.
La Biblioteca és un servei de suport a la investigació i gestió sanitària del Departament de Salut, que té com finalitat recollir, conservar i difondre la producció científica produïda pel Departament de Salut, per l'Organització Mundial de la Salut (OMS) i d'altres institucions de l'àrea sanitària, i garantir l'accés a la documentació científica i l'assistència i la formació en la localització i recuperació de la informació per tal de contribuir a la millora de la qualitat de l'assistència sanitària, de la recerca biomèdica i de la gestió sanitària.
La Biblioteca té la condició de centre de consulta i de recerca al servei del personal del Departament, dels professionals de l'àmbit sanitari, del personal investigador i docent, dels estudiants i de tota la ciutadania en general.
És el punt d'accés a la informació científica dins de la institució mitjançant recursos propis, recursos accessibles gràcies a plans de cooperació entre biblioteques, préstec interbibliotecari i accés a la informació electrònica a través de les tecnologies de la informació i la comunicació (TIC).
Les funcions de la Biblioteca són:
El Negociat de Documentació i Biblioteca es troba adscrit a la Subdirecció General de Recursos Humans i Organització de la Direcció de Serveis, que entre les funcions que li corresponen s'encarregarà de coordinar els serveis de documentació bibliogràfica.
La Biblioteca gestiona el pressupost que anualment li assigna la Direcció de Serveis destinat a l'adquisició o la contractació de recursos d'informació i/o serveis bibliogràfics.
La Biblioteca del Departament té com a finalitat la prestació de serveis per als seus usuaris i usuàries.
Entre els serveis que presta la Biblioteca, tenen la consideració de serveis bàsics els següents:
Sense perjudici d'aquells serveis que en el futur es considerin convenients d'organitzar, la Biblioteca presta actualment els serveis complementaris següents:
Les condicions d'utilització de cadascun dels serveis queden sotmeses, en cada cas, a les particularitats de la tipologia específica d'usuari o usuària.
Aquests serveis, si escau, per a la seva correcta prestació, es regiran per una normativa específica, que, en cada cas, haurà de ser aprovada per la persona titular de la Secretaria General.
Com a objectiu principal cal destacar el d'establir un nivell de qualitat per a una organització competent.
Aquest objectiu es fa efectiu en assolir un nombre determinat dels estàndards que es denominen essencials i que són necessaris per obtenir el certificat d'acreditació.
La seva avaluació és dicotòmica, és a dir, es valora si es compleix o no l'estàndard.
De l'objectiu inherent al model, se'n deriva un impuls a la millora de la qualitat de l'organització.
Es du a terme de forma voluntària per mitjà del compliment dels estàndards no essencials o de millora.
Els principals eixos clau del model d'acreditació són:
Entre els beneficis més importants del model d'acreditació, resultants de l'aplicació d'un sistema d'acreditació, cal destacar-ne els següents:
L'Enquesta de salut de Catalunya (ESCA) recull informació de la població resident a Catalunya, sense límit d'edat, sobre l' estat de salut, els comportaments relacionats amb la salut i l' ús dels serveis sanitaris.
L'Enquesta de salut de Catalunya aporta informació rellevant per a l'establiment i l'avaluació de les polítiques sanitàries explicitades en el Pla de salut de Catalunya.
Consisteix en una entrevista personal que els enquestadors i enquestadores fan en el domicili de les persones seleccionades.
Des del juliol de 2010 es fan de manera ininterrompuda 5.000 entrevistes a l'any a tot Catalunya.
L'empresa contractada per realitzar les entrevistes és IPSOS.
Els seus enquestadors i enquestadores s'identifiquen mitjançant una credencial del Departament de Salut.
L'ESCA és una actuació estadística oficial del Departament de Salut prevista en el Pla estadístic de Catalunya vigent, la qual cosa comporta la garantia de la protecció de les dades de caràcter personal (article 36 de la Llei 23/1998, de 30 de desembre, d'estadística de Catalunya ), emparades pel secret estadístic (articles 24 a 33 de la Llei 23/1998, de 30 de desembre, d'estadística de Catalunya).
El Departament de Salut impulsa el Pla de salut de Catalunya 2011-2015 com el marc de referència de totes les actuacions publiques en matèria de salut, un instrument fonamental per donar resposta a les tendències estructurals, als reptes de futur i a la millora de l'estat de salut de la població.
La transformació que proposa el Pla de salut l'han de liderar conjuntament organitzacions i professionals que tracten directament amb la població.
Amb l'objectiu de posar en comú les maneres com s'organitzen professionals, gestors i administració, el Departament de Salut organitza diferents jornades durant el període de vigència del Pla.
La jornada anual s'ha consolidat com una de les trobades més importants del sector en què el el Departament de Salut té el compromís de retre comptes dels resultats de les polítiques sanitàries i presentar les estratègies de transformació proposades en el marc del Pla de salut.
Jornades territorials en totes les Regions Sanitàries amb l'objectiu d'analitzar la càrrega d'innovació de cada territori en relació al Pla de salut.
Jornades temàtiques sobre alguna de les línies d'actuació prioritzades en el Pla de salut.
Per tal de disposar de la informació del Pla de salut, s'ha elaborat material en diversos suports: document complet, resum executiu i un resum en vídeo.
També hi ha disponible la versió en castellà i en anglès del document complet.
El Pla de salut de Catalunya 2011-2015 fixa 27 objectius generals de salut i de disminució de risc prenent com a marc de referència les directrius del Departament de Salut, les directrius de l'OMS per a la Regió Europea i les recomanacions dels experts nacionals i internacionals.
Aquest document presenta l'actualització dels 27 objectius generals de salut, i un resum de la valoració del seu assoliment, a més d'una evolució i una comparació a nivell internacional.
Aquest document de balanç a meitat del període del Pla de salut 2011-2015 parteix de l'orientació dels objectius de salut i se centra en aquelles línies d'actuació que tenen major significat quant a la transformació del model assistencial (orientació a la cronicitat, major resolució i accessibilitat, qualitat en l'alta especialització, enfocament cap a les persones, salut pública amb perspectiva interdepartamental).
L'Informe de salut facilita informació anual sobre els principals indicadors de salut de la població i fa seguiment de l'evolució dels objectius de salut formulats des del Pla de salut de Catalunya 2011-2015.
En cadascun dels informes es posa èmfasi en algun aspecte de salut que es considera que és especialment rellevant en les circumstàncies vigents quan s'elabora l'Informe.
L'Informe mundial de l'OMS sobre la violència i la salut, presenta la violència com a problema de salut pública i n'analitza els tipus, la magnitud, les causes i la prevenció.
La violència és prevenible i evitable, però cal avançar en el seu coneixement i aconseguir el compromís de diversos sectors socials i governamentals per a una acció coordinada.
Dones, menors i gent gran són col·lectius especialment vulnerables en la violència.
L'any 2006 es van produir 20.239 denúncies per violència envers les dones i dotze dones van morir per aquesta causa a Catalunya.
En el conjunt de l'Estat espanyol van morir seixanta-vuit dones, de les quals el 30% són estrangeres.
El mateix any, el Departament d'Acció Social i Ciutadania va atendre 7.052 menors de divuit anys (5,5 per mil de la població de Catalunya d'aquest grup d'edat).
Pel que fa als maltractaments vers la gent gran, s'estima una prevalença del 6% 1; la negligència, l'autonegligència i l'abús psicològic en són els tipus més freqüents.
En el marc normatiu estatal i autonòmic actual, a Catalunya es du a terme un treball coordinat de tots els departaments contra la violència vers les dones mitjançant el Pla d'acció i desenvolupament de les polítiques de dones a Catalunya, que incorpora el Programa per a l'abordatge integral de les violències vers les dones, i l'establiment del Protocol marc i circuit nacional per a la intervenció en les violències contra les dones a Catalunya.
En matèria de maltractaments a menors es disposa del Protocol d'actuació clinicoassistencial de maltractaments aguts a la infància, del Protocol marc d'actuacions en casos d'abusos sexuals i altres maltractaments greus a menors, i s'ha posat en marxa el Registre unificat de maltractaments a la infància (RUMI) en l'àmbit hospitalari.
Quant als maltractaments a la gent gran, es fa necessari disposar d'un marc de referència.
Per a la detecció 2, el diagnòstic i el tractament de les lesions psicològiques i físiques a causa dels maltractaments és clau la intervenció dels serveis sanitaris, socials i educatius perquè són la porta d'entrada de les persones que demanen ajut davant d'una agressió o quan es troben en situació de risc 3,4.
En relació amb les accions contra la violència vers les dones, els infants i la gent gran, el Departament de Salut proposa:
Cal mesurar, i si escau per sexe, grup d'edat, classe social, nivell d'estudis i territori (a Catalunya, per regions sanitàries i per governs territorials de salut):
Protocol per a l'atenció a la violència vers les dones en l'àmbit de la salut a Catalunya (eina de ruta interactiva d'abordatge de la violència vers les dones en l'àmbit de la salut).
Procés participatiu: Pla de polítiques de dones de la Generalitat de Catalunya 2008-2011
En els darrers cinc anys, l'afluència de població immigrant ha estat el principal factor de creixement demogràfic.
L'any 2006 s'estima que els estrangers empadronats superen les 900.000 persones i representen el 12,8 % de la població catalana.
La població immigrant es compon majoritàriament de persones d'edat jove i amb un bon estat de salut.
Tanmateix, arran de la major exposició d'aquests col·lectius a situacions de vulnerabilitat social, la població immigrant pot presentar més risc de patir determinats problemes de salut, com ara trastorns mentals, malalties infeccioses, pitjor salut bucodental en infants, malalties i accidents laborals i violència de gènere.
L'arribada de dones en edat de tenir fills ha incidit en l'increment de la natalitat —l'any 2005, el 20,8 % dels nascuts vius eren de mare estrangera—; també ha fet augmentar la demanda de determinats serveis sanitaris assistencials relacionats amb l'embaràs, part i puerperi, i amb els especialistes en ginecologia i pediatria.
El Pla de ciutadania i immigració 2005-2008 de la llavors Secretaria per a la Immigració (ara Direcció General per a la Immigració) proposa un concepte nou de ciutadania que pretén avançar en la igualtat de drets i deures dels ciutadans residents amb independència de la seva nacionalitat, país d'origen o situació administrativa.
El Pla defineix dotze objectius, quatre dels quals afecten directament la salut o els serveis sanitaris, i tres àmbits d'actuació prioritari; un d'aquests és el de la salut.
En aquest sentit, el Pla director d'immigració (PDI) del Departament de Salut de la Generalitat de Catalunya té la missió de millorar l'accés als serveis sanitaris i l'estat de salut de la població immigrada en el marc del model existent d'atenció i organització dels serveis.
Actualment, d'acord amb la Llei orgànica 4/2000, d'11 de gener, sobre drets i llibertats dels estranger a Espanya i la seva integració social, la població nouvinguda empadronada té dret a assistència sanitària, amb igualtat de condicions que la població autòctona.
A més, les persones estrangeres no empadronades tenen dret a l'assistència sanitària pública d'urgència en cas de malalties greus o accidents; les estrangeres embarassades tenen dret d'assistència sanitària durant l'embaràs, part i postpart, i els menors de divuit anys tenen assistència sanitària completa.
Tot i la dificultat d'obtenir evidències quant a l'efectivitat de les intervencions realitzades en l'àmbit de la salut amb la població nouvinguda, la millora de les condicions d'accés als serveis sanitaris suposa més oportunitats per a aquests col·lectius d'assolir i mantenir un estat de salut favorable que els permeti una integració plena en la societat.
La proposta del Departament de Salut pel que fa a l'atenció a la població nouvinguda és aprofundir en la implementació del Pla director d'immigració (PDI) a través de tres eixos fonamentals: els plans d'acollida, de mediació i de formació de professionals, la qual cosa comporta:
Les enquestes de salut de Catalunya són un instrument del Departament de Salut que aporta informació poblacional rellevant per a l'establiment i les avaluacions de la política sanitària explicitades en el Pla de salut de Catalunya.
A partir de la realització d'entrevistes domiciliàries, l'ESCA obté informació sobre l' estat de salut, els estils de vida i l' ús dels serveis sanitaris de la població de Catalunya.
L'ESCA és una estadística oficial prevista en el Pla estadístic de Catalunya vigent, la qual cosa comporta una garantia de confidencialitat de les dades, que es troben emparades pel secret estadístic (Llei 23/1998, de 30 de desembre, d'estadística de Catalunya).
Les microdades anònimes de l'ESCA es poden sol·licitar per a finalitats de recerca científica.
Comportaments relacionats amb la salut, l'estat de salut i l'ús de serveis sanitaris a Catalunya
El Fòrum de Diàleg Professional és una iniciativa del Departament de Salut per alinear les polítiques de planificació i d'ordenació professionals amb els models d'atenció que el sistema sanitari ha d'impulsar per donar resposta a les noves necessitats de salut de la població.
El Fòrum de Diàleg Professional es nodreix de les conclusions d'altres fòrums i grups de treball en marxa per definir la redefinició dels models assistencials, com ara:
El Fòrum de Diàleg Professional incorpora les conclusions pel que fa al model assistencial que s'hi debat en la definició de noves polítiques de planificació i ordenació professionals que han de tenir vocació operativa i transformadora.